Kabite Tagalog

Ang wikaing Caviteño o Kabitenyo (ᜃᜊᜓᜆᜒᜌᜓ) ay isang anyo ng diyalektong  Wikang Tagalog na sinasalita sa lalawigan ng Cavite, mula sa Tagaytay hanggang Lungsod ng Cavite sa Pilipinas. Ito'y mayroong puntong maihahalintulad sa Batangenyo.  Ang Kabitenyo Tagalog ay maituturing din na isang wikaing galing sa Lumang Tagalog. Ang mga Caviteño ay nagmula sa mga lahok ng  lipi ng Batangenyo, Chavacano at Lagunense sa rehiyon ng Calabarzon, daang-taon ang nakalipas.https://www.tagalog.com/words/taga-cavite.phphttps://glosbe.com/en/tl/Cavitehttps://althistory.fandom.com/wiki/Comparison_of_Manila_vs._Cavite_Tagalog_(Maharlika_Timeline) Maitutulad din ang Tagalog ng Bataan at Zambales sa Tagalog ng Cavite, dahil sa galing Cavite ang mga Tagalog na lumipat at tumira sa Bataan at Zambales, at ang dialect do'n ay mayroong salitang hiniram mula sa wikang Kapampangan, at sa Zambales, mula rin sa wikang Pangasinan at Ilokano.

Gramatika

Nasa hanay ng timog katagalugang kasáma ng Batangas, Laguna, Quezon at ang Cavite. Ang pagiging malápit ng Cavite sa Kamaynilaan at Batangas ang naging dahilan ng lahukang Tagalog nito na tunog Batangas, Maynila, at Bulakan. Nakapaling sa tono o punto ng Batangas ang Tagalog ng Cavite sa gawing timog ng lalawigan nito, may kabagalan nga lámang ito at malinaw kung bigkasin. Isa sa mga pinakamatandang lalawigan sa Pilipinas ang Cavite, at dáting kilalá sa katawagang lalawigan ng Tangway, isang pangalang ginamit simula sa panahon ng mga Kastila hanggang sa palibot ng taóng 1950. Nagmula ang pangalang Cavite sa pangalan ng matandang bayan nito na kilalang Kawit. Naging Cavite ito sa baybay sa Kastila at ang pagdugsong ng puntong eh sa cavit, kaya naging Cavite sa kalaunan. Maraming salita at mga ekspresyon o dagliang pangungusap ang nagbigay kaibahan sa Tagalog ng Cavite kapag ihinambing sa Tagalog ng Kamaynilaan.  Bagama't may pagkakaiba ang mga ito, ang pang-unawa sa pakikipagtalastasan ay sumusunod pa rin sa patakaran ng salita ng wikang Tagalog. Narito ang ilang mga pangungusap na di karaniwan sa kamaynilaan.
1. Sa biglang pagtaas ng tubig dahil sa malakas na ulan ay napaigtad ako sa kinatatayuan ko! 
2. Napagawi ako sa ilat na iyan, mangilanngilan din naman ang ista gaya ng igat, may ulang at katam din naman. 
3. Sal-itan nga kitang maghalo nireng tilbok sa kawa! 
4. Saksa ang gulay sa baraka, kitang mamaraka nang abutin natin ang tulpukan! 
5. Lagyan mo nga nang panangga yaang batang iyan nang hindi laging nauuya! 
6. Nagdala nga ng bug-ong wala namang kutsara! Magsakol na lang kitang kainin itong dala mong pagkain! 
7. Oy, binata! Pagkasiwal mo! Piliin mo nga yaang makakaharap mo baka sintugin yang makabangga mo! 
8. Astang taga-Maynila ka na ah! Kaya lang maitim ka pa rin! 
9. Nabagu na ang dating daan! Di ko na ito gamay, mahihirapan akong matukoy ang hinahanap ko! 
10. Sa iyong mga ikinikilos, talastas ko na ang iniisip mo!        
11. Dumausdos ang sinasakyan namin kanina sa daan! pagkatarik  ba naman,ahoy!                      
12: Nagwagi na sa sabong ay nag agaw pa ng manok, singkara na!

Dialas
 Kabite Tagalog Filipino Ingles 1. Anlawan  Hugasan  Wash 2. Asbok  Usok  Smoke 3. Balatik  Tirador  Shooter 4. Banas  Inis  Annoying 5. Bangkito  maliit-na-upuan  Small Chair 6. Bokter  Paldo  Diss 7. Bora  Handaan/Kainan  Banquet 8. Bug-ong  Baon  Snack 9. Dagukan  Sapakin  Slap 10. Dalang  Bihira  Rarely 11. Gulok  Itak  Bolo 12. Guyam  Langgam  Ant 13. Isdog  Isod  Move 14. Kampet  Kutsilyo  Knife 15. Kanaw  Timpla  Blend 16. Kawil  Nangawil  Hooking 17. Liban  Tawid  Cross  18. Luglog  Palabok  Pancit Palabok 19. Maruta  Maldita  Damn 20. Na-tibo  Salubsob  Sliver 21. Pantyon/Panchong  Sementeryo  Cemetery 22. Perok-Perok  Gasera  Lamp 23. Pulo  Gubat  Forest  24. Prungo  Bubog  Fragment 25. Pandong/Shorpet  Sumbrero  Hat 27. Shower  Tsinelas  Fliplop 28. Sura  Inis/Banas  Annoyed

Mga sanggunian

Kategorya:Mga diyalekto ng wikang Tagalog